49. schôdza NR SR - 11.deň - B. popoludní
Dátum: 2026-04-29
Poslanec: Viskupič, Marián 
Druh vystúpenia: Vystúpenie v rozprave

Vážený pán predsedajúci. Vážené kolegyne, kolegovia. Pomaly končíme rokovanie. O návrhu na zrušenie voľby poštou. Strávili sme tu toľko hodín, že sú to vlastne rokovacie dni. V podstate 4. Ak by som do toho zarátal vlastne aj celý piatok, keď bola po hodine rokovania, keď bol zrušený celý rokovací deň. Vážení kolegovia z koalície, zamysleli ste sa, koľko stáli tieto 4 dni daňových poplatníkov? Ja sa pýtam, že. A riešime tému, riešime 4 dni tému, ktorá bola vyhodnotená. Top problém Slovenska alebo jeden z top problémov Slovenska. Nie. Riešime tému, ktorá bola vyhodnotená aspoň ako malý problém. Takisto nie. Riešime tému, ktorá. Ktorá. Vlastne, ak funguje. Proste prečo riešime niečo, čo funguje? No ja si myslím, že pán Michalko tento veľmi jasne povedal. Lebo Slováci žijúci v zahraničí v posledných voľbách volili inak, ako sa páči vládnej koalícii. A že ich volilo. Tento koaličný návrh tak v skutočnosti ukazuje, že ide o zásadnú otázku. Komu patrí štát? Komu chceme? Chcete? Povoliť podieľať sa na jeho správe. Som presvedčený, že voľby nemajú byť výsadou tých, ktorí práve fyzicky žijú na Slovensku. Voľby sú právom občanov SR, všetkých občanov SR, bez ohľadu na to, či pracujú v Bratislave, v primárskej sobote, alebo v Londýne, alebo v Prahe, alebo kdekoľvek inde na svete. Dovoľte mi pár faktov. Toľko. V posledných parlamentných voľbách hlasovalo zo zahraničia takmer 58 tisíc voličov, čo je porovnateľné s jedným veľkým okresom. A tento počet dlhodobo rastie. Zároveň asi všetci vnímame, že podľa odhadov v zahraničí žije a pracuje asi 300 tisíc občanov Slovenska. Ja sa budem chvíľku venovať ekonomickému rozmeru, o ktorom sa celé tie 4 dni v rozprave veľmi málo hovorilo. Slováci pracujúci v zahraničí každoročne pošlú na Slovensko stovky miliónov eur. Podľa dostupných údajov je to približne 2 až 3 % hrubého domáceho produktu. To sú skutočne rádovo miliardy ročne. Tieto peniaze končia v spotrebe slovenských domácností. Tieto peniaze podporujú malé podniky v regiónoch. Tieto peniaze zvyšujú výber dane z pridanej hodnoty a jednoducho nepriamo aj príjmy štátu. Inými slovami, všetci ľudia žijúci a pracujúci v zahraničí významne prispievajú k fungovaniu našej ekonomiky, aj keď fyzicky nie sú doma. Vážená koalícia, a vy im dnes hovoríte, že ďakujeme za peniaze, že ste ich poslali na Slovensko, ale hlasovať už nemusíte. A toto je samozrejme nielen politicky nesprávne. Toto je aj ekonomicky krátkozraké. Zrušenie voľby poštou je fakt krok späť. Je to zníženie dostupnosti demokracie. A zásadne to zasiahne najmä slušných, pracujúcich ľudí, ktorí odišli za prácou do zahraničia. Často preto, že nenašli dostatočné uplatnenie na Slovensku. Ak máte pochybnosti o bezpečnosti alebo transparentnosti voľby poštou, riešením nie je zrušenie. Riešením je zlepšenie pravidiel, lepšia kontrola či digitalizácia procesov. Som presvedčený, že pravicová politika má stáť na dôvere v jednotlivca, na zodpovednosti a na slobode. Nie na obmedzovaní práv, o čo sa tu snažíte, a už teda vôbec bez vážneho dôvodu. Skutočne. Zrušenie voľby poštou, kolegovia, nezvýši kvalitu demokracie. Práve naopak. Nevyrieši ani žiadny ekonomický problém. A že ich máme. Naopak, vysiela to fakt zlý signál ľuďom, ktorí sú skutočne pre Slovensko ekonomicky dôležití, aj keď žijú a pracujú v zahraničí. Ak chceme a potrebujeme, aby sa ľudia vracali naspäť na Slovensko, nemôžete im odobrať ich hlas. Kolegovia, ak chceme spoločne, a to by sme mohli chcieť spoločne, moderné a konkurencieschopné Slovensko, nemôžeme ignorovať vlastných občanov v zahraničí. Najmä, keď sú skutočne čistým prínosom pre Slovensko a slovenskú ekonomiku. Kolegovia z koalície, vyzývam vás. Keď aj vy máte príbuzných v zahraničí. Aj vám niektorým, viem to, žijú deti v zahraničí. Proste nezúžujte demokraciu. Naopak. Robte ju dostupnejšou. Urobte ju dostupnejšou aj pre vaše deti. Ďakujem. Fakt nerozumiem, prečo po 20 rokoch konsenzu celej slovenskej politickej reprezentácie. Ja si myslím, že bez ohľadu na politickú stranu všetkým nám záležalo a podporovali sme krajanov v zahraničí. Som presvedčený, práve toto označenie Slovákov žijúcich v zahraničí za občanov druhej kategórie, ktoré ste práve teraz urobili, vám, kolegovia, veľmi poškodí. Pre mňa je fakt neuveriteľné, že napríklad SNS, hej, Slováka, Slováka žijúceho v zahraničí a možno len pracujúceho v zahraničí tie dva týždne nejakého pendlera, nejakú skutočne maminu v rodine, ktorá sa stará v Rakúsku o nejakého seniora, proste označíte za menej cenného Slováka. Prečo? Pretože si fakt Slovák pracujúci či študujúci v zahraničí sa rozhodol voliť inú politickú stranu? Fakt sa čudujeme sa dnes. Ale ja sa čudujem aj strane HLAS. Minule som videl vystúpenie pána Barteka, škoda, nesedí tu, pred našimi krajanmi v Báčskom Petrovci. Ako fakt som počúval, čo im hovoril, ale veru nehovoril im, že v najbližších voľbách budú musieť ísť voliť až do Belehradu. Každopádne, kolegovia z koalície, ľudia nie sú hlúpi. A už vôbec nie sú hlúpi tí, ktorí sa dokázali presadiť v zahraničí, či už pracujúci alebo študenti. A verte, verte, že majú, stále majú príbuzných na Slovensku. Som presvedčený, že všetko zlé je na niečo dobré. A som presvedčený, že práve tento zákon, ak ho teda prijmete, bude tou vlajkou, pod ktorou sa ľudia zmobilizujú, nielen tí zo zahraničia, ale aj Slováci doma. A jednoducho prídu všetci k volebnej urne a ukážu vám, kolegovia, ako veľmi sa mýlite. Ale ja sa snažím vždy prinášať aj riešenia, a nielen kritiku. A teda bolo jej dosť. Uuuuh. Mám návrh, ako môžete z tohto celého vyjsť dôstojne a zároveň pomôcť ľuďom a zlepšiť možnosť voliť zo zahraničia. Kolegovia. Zrušte toto zrušenie voľby poštou, ktoré ste teraz navrhli. No a zostane vám tam v návrhu vlastne zavedenie možnosti voliť na ambasádach. Hej? Ja si myslím, že takto by ste pomohli demokracii. Takto by ste pomohli možnosti voliť Slovákom v zahraničí, pridali by ste im ďalšiu možnosť, pretože stále by mohli voliť poštou. A navyše teda, komu sa to hodí a má to blízko, alebo preferuje teda priamo, by mohli voliť aj na ambasáde. Takto by ste pomohli demokracii, kolegovia, a takto by ste vlastne ani neprišli k reputačným škodám. Myslím si, že toto by bol akoby taký správny výsledok tohto celého návrhu. Veľmi pekne ďakujem za pozornosť. Ďakujem, pán poslanec, na vaše vystúpenie.